Цазински одред је раформиран у фебруару 1944. године и ушао је у састав Прве муслиманске бригаде Унске оперативне групе. Ибрахим је именован за оперативног официра Прве муслиманске групе и на новим задацима радио је доста предано и успешно. Дан уочи Десанта на Дрвар немачке снаге су извршиле напад на Топуско где је био главни штаб ЦК и ЗАВНОХ. Желели су да препадом униште Централни орган НОП у овој федералној јединици. У борбу је прво ступила Прва муслиманска бригада, а затим су укључене још три бригаде НОВЈ. Немци су били присиљени на повлачење преко Глине, а Ибрахим је са водом бораца спречавао њихово извлачење. У јуришу је погинуо.